钦定古今图书集成/明伦汇编/闺媛典/第198卷 > 后尚德妻魏氏
## 钦定古今图书集成/明伦汇编/闺媛典/第198卷 > 后尚德妻魏氏

按《宣城县志》：“魏氏年十岁，能孝事王母。王母悦其慧，
授《孝经》《女诫》诸书，皆契大旨。十六为后尚德妻。德入
南雍，未几遘疾不治，魏氏刲股者三，不效，誓以身殉。
家人守之不得间，哀毁骨立，勺水不入口。姑张氏泣
劝，于是视生如死，绩纴存活，训子成人。五县令先后
旌其门